ΓΡΑΠΤΗ ΕΡΩΤΗΣΗ E-3153/01

υποβολή: Helena Torres Marques (PSE) προς την Επιτροπή

(14 Νοεμβρίου 2001)

Θέμα: Κόστος των τραπεζικών συναλλαγών που γίνονται μέσω του δικτύου Multibanco στην Πορτογαλία

1. Υπάρχει στην Πορτογαλία μία εταιρείαπό την επωνυμία SIBS (Διατραπεζική Εταιρεία Υπηρεσιών), η οποία είναι ιδιοκτησία όλων των πορτογαλικών τραπεζών και η οποία εξασφαλίζει την παροχή τωνπηρεσιών Multibanco ουσιαστικάπό καθεστώς μονοπωλίου. Για τους πελάτες των τραπεζών, οι συναλλαγές μέσω του δικτύου Multibanco παρείχοντο ανέκαθεν δωρεάν.

2. Μέχρι τούδε, οι τράπεζες ανέπτυξαν το δίκτυο αυτό, σε βαθμό να έχουν παρωθήσει τους πελάτες τους να σταματήσουν να χρησιμοποιούν το τραπεζικό σύστημα, ελαττώνοντας ως εκ τούτου τις δαπάνες τους για την απασχόληση προσωπικού, αφού οι πελάτες αυτοεξυπηρετούνται όσον αφορά τιςπηρεσίες από τις οποίες έχουν ανάγκη.

3. Από της ανακοινώσεως του σχεδίου Κανονισμού της Επιτροπής σχετικά με τις διαμεθοριακές πληρωμές σε ευρώ, οι τράπεζες δήλωσαν ότι σκοπεύουν να επιβάλουν τέλη στις συναλλαγές μέσω του δικτύου Multibanco, σε εθνικό επίπεδο.

4. Δεδομένου ότι όλες οι τράπεζες εργάζονται στο πλαίσιο του συστήματος SIBS, δεν θεωρεί η Επιτροπή ότι οι Πορτογάλοι θα εξαρτώνται πλέον από ένα τραπεζικό καρτέλ και ποια μέτρα σκοπεύει να λάβει για την αποτροπή παρόμοιου ενδεχόμενου·

Απάντηση του κ. Monti εξ ονόματος της Επιτροπής

(7 Ιανουαρίου 2002)

Το ερώτημα αφορά δύο θέματα, την ύπαρξη τραπεζιτικού καρτέλ στην Πορτογαλία και τις επιπτώσεις που θα έχει στα εγχώρια τραπεζιτικά τέλη το σχέδιο κανονισμού για τις διασυνοριακές πληρωμές σε ευρώ(1).

Όσον αφορά τις πτυχές του ερωτήματος που εμπίπτουν στο δίκαιο του ανταγωνισμού, η Επιτροπή επιθυμεί κατ' αρχήν να επισημάνει ότι είναι αρμόδια να εξετάζει μόνο περιορισμούς του ανταγωνισμού που έχουν αισθητές επιπτώσεις στο εμπόριο μεταξύ κρατών μελών. Ελλείψει αισθητών επιπτώσεων στο διακρατικό εμπόριο, οι εθνικές αρχές ανταγωνισμού είναι αρμόδιες να εξετάσουν τους περιορισμούς του ανταγωνισμού στο πλαίσιο της εθνικής νομοθεσίας για τον ανταγωνισμό.

Η Επιτροπή δεν έχει στη διάθεσή της στοιχεία σχετικά με το αν έχουν πραγματοποιηθεί ή όχι συμφωνίες ή αθέμιτες συμπράξεις μεταξύ τραπεζών στην Πορτογαλία όσον αφορά τα τέλη που καταβάλλουν οι πελάτες για τις τραπεζιτικέςπηρεσίες. Ωστόσο, η Επιτροπή συμφωνεί ότι οποιαδήποτε ενδεχόμενη συμφωνία μεταξύ τραπεζών σχετικά με τα τέλη που επιβάλλονται στους τελικούς καταναλωτές συνιστά σοβαρό περιορισμό του ανταγωνισμού.

Λόγω της εγχώριας φύσης των εν λόγω δραστηριοτήτων στην Πορτογαλία, κρίνεται ότι οι ενδεχόμενοι περιορισμοί του ανταγωνισμού πουφίστανται δεν μπορούν να επηρεάσουν το εμπόριο μεταξύ κρατών μελών σε σημαντικό βαθμό και συνεπώς αρμόδιες για τη διεξαγωγή οποιασδήποτε έρευνας χρειασθεί είναι οι πορτογαλικές αρχές ανταγωνισμού και όχι η Επιτροπή. Ωστόσο, η Επιτροπή θα έρθει σε επαφή με τις εθνικές αρχές ανταγωνισμού για να διερευνήσει εάν έχουν κάποια πληροφορία που αιτιολογεί την πιθανή διεξαγωγή έρευνας στο επίπεδο της ΕΕ αντί στο εθνικό επίπεδο.

Όσον αφορά τις ενδεχόμενες επιπτώσεις στα εθνικά τραπεζιτικά τέλη από το σχέδιο κανονισμού για τις διασυνοριακές πληρωμές σε ευρώ, η Επιτροπή θεωρεί ότι ο κίνδυνος να αυξήσουν οι τράπεζες τα εγχώρια τέλη για να αντισταθμίσουν τη μείωση στα τέλη για τις διασυνοριακές μεταφορές είναι ελάχιστος, λαμβανομένουπόψη του πολύ περιορισμένου αριθμού διασυνοριακών πράξεων που διεξάγονται σε σύγκριση με τις εγχώριες πράξεις. Επιπλέον, οι τράπεζες πρέπει να αποκτήσουν ταχέως τηνποδομή που θα διασφαλίζει ότι οι διασυνοριακές πληρωμές είναι εξίσου αποτελεσματικές, αξιόπιστες και χαμηλού κόστους με τις εγχώριες πληρωμές. Εάν ορισμένες τράπεζες επιδιώξουν να αυξήσουν τα τέλη τους επί των εθνικών συναλλαγών αντιδρώντας στον κανονισμό, η αυξημένη διαφάνεια και η προβλεπόμενη από τον κανονισμό προηγούμενη κοινοποίηση των αλλαγών στα τέλη θα δώσει τη δυνατότητα στους καταναλωτές να αντιδράσουν.

(1) ΕΕ C 270 E της 25.9.2001.